**Eu n-am ce-ţi da...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu n-am ce-ţi da...Tu îmi dai Har

Să pot sta în picioare!

În noaptea vieţii îmi eşti far

şi sprijin pe cărare!

Eu n-am ce-ţi da! Dar Tu Ţi-ai dat

viaţa Ta, pe-o cruce,

Prin rănile ce le-ai purtat

salvare a-mi aduce!

Eu n-am ce-ţi da! Tu, ai lăsat

şi Cerul, nemurirea

Ai stat pe lemn, crucificat

s-aduci din cer, Iubirea

Eu n-am ce-ţi da! Tu, biruinţă

îmi dai în clipe grele...

Şi văd mereu cum prin credinţă

mă porţi cu drag spre stele!

Eu n-am ce-ţi da! Doar inima

murdară şi rănită...

Eu o predau în Mâna Ta

şi fi-va fericită!